Antall arter: ca. 200, 23 i Europa [1], ikke i Norge
4 Tallrike fossiler
7 Kilde / Eksterne lenker
Middelsstore (6 – 20 mm), avlange biller, ofte brokete farget og tett hårete. Mange etterligner bier og humler. Grunnfarge gulbrun til svart, ofte med metallglans. Hele kroppen er dekket med lange, oppstående, fine hår av varierende farge. Hodet er nedoverbøyd, antennene er 9- eller 10-leddete med en tre-leddet vifte, alle leddene fløyelsaktig hårete. Fasettøynene er delt av en list i fremkanten. Overleppen (labrum) og kjevene (mandibler) stikker fram foran hodeframkanten (clypeus). Brystskjoldet (pronotum) er mer eller mindre kvadratisk, hvelvet, ofte tett punktert og hårete. Dekkvingene er avlange, den ytterste delen er ofte tynn og spissene spriker slik at de ikke dekker hele bakkroppen. Beina er kraftige, framleggene (tibiae) har et par tenner på utsiden, mellom- og bakleggene kan ha forskjellig utviklede sporer. Føttene er fem-leddete, nokså lange og kraftige.
Lite er kjent om biologien. De voksne billene flyr om dagen og kan finnes svermende over blomster og busker i sandige områder [2]. Larvene finnes blant annet i sanddyner ved kysten, der de spiser på råtnende plantedeler.
Gruppen er utbredt i varme, tørre områder over det meste av Jorda.
Tallrike fossiler[rediger | rediger kilde]
Denne familien er forholdsvis godt belagt som fossiler. Fram til 2016 er det beskrevet 18 fossile arter, 10 av dem fra Kina, [3] de eldste er rundt 125 millioner år gamle.
Familien Glaphyridae MacLeay, 1819 – ca. 200 arter i 8 nålevende slekter
Underfamilien Cretoglaphyrinae Nikolajev, 2005 (utdødd)
Slekten Cretoglaphyrus Nikolajev, 2005
Slekten Cretohypna Zhuo, Nikolajev & Ren, 2012 - fossil slekt fra Kritt-tiden
Slekten Lithohypna Nikolajev, Wang & Zhang, 2011 - fossil slekt fra Kritt-tiden
Slekten Mesohypna Nikolajev & Ren, 2013 - fossil slekt fra Kritt-tiden
Slekten Amphicoma Latreille, 1807 – tre europeiske arter
Slekten Anthypna Eschscholtz, 1818 – én europeisk art
Slekten Eulasia Truqui, 1848 – åtte europeiske arter
Slekten Glaphyrus Latreille, 1807 – 11 arter i Europa
Slekten Lichnanthe Burmeister, 1842 - amerikansk
Slekten Pygopleurus Motschulsky, 1859
usikker plassering, bør kanskje plasseres i Melolonthinae
Slekten Neolichnia Gutierrez, 1943
^ Fauna Europaea WE Service Versjon 2.6.2 - utbredelsesdatabase for europeiske dyr [1]
^ Carlson, D.C. 2001. Generic Guide to New World Scarab Beetles – Glaphyridae. Besøkt 16. mars 2017 [2]
^ H. Zhao, M.Bai, C. Shih og R. Dong (2016) Two new glaphyrids (Coleoptera, Scarabaeoidea) from the Jehol Biota, China. Cretaceous Research 59: 1-6. [3]